Document ID: 32014R1040

KOMMISSIONENS DELEGEREDE FORORDNING (EU) Nr. 1040/2014
af 25. juli 2014
om ændring af Rådets direktiv 2001/112/EF om frugtsaft og visse lignende produkter bestemt til konsum med henblik på at tilpasse direktivets bilag I til den tekniske udvikling
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 2001/112/EF af 20. december 2001 om frugtsaft og visse lignende produkter bestemt til konsum (1), særlig artikel 7, og
ud fra følgende betragtninger:
(1)
Direktiv 2001/112/EF giver Kommissionen beføjelse til at vedtage delegerede retsakter med henblik på at ændre bilagene til dette direktiv, undtagen bilag I, del I, og bilag II, for at bringe dem på linje med udviklingen i de relevante internationale standarder og tage hensyn til den tekniske udvikling.
(2)
Bilag I til direktiv 2001/112/EF vedrører varebetegnelser, definitioner af produkterne og karakteristiske egenskaber. Punkt 3 i bilagets del II omhandler de tilladte behandlinger og stoffer. Som følge af den tekniske udvikling findes der nu nye stoffer til saftrensning. Der er tale om planteproteiner fra enten hvede, ærter eller kartofler, som kan være et alternativ til gelatine, det stof, der i dag er tilladt, og som er baseret på animalske produkter.
(3)
Af hensyn til denne tekniske udvikling bør punkt 3 i del II i bilag I til direktiv 2001/112/EF ændres for at medtage disse nye stoffer -
VEDTAGET DENNE FORORDNING:
Artikel 1
I punkt 3 i del II i bilag I til direktiv 2001/112/EF indsættes følgende led:
»-
planteproteiner fra hvede, ærter eller kartofler til rensning«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. juli 2014.

Labels: 3
17